Samkvæmt kynningum til væntanlegra fjárfesta er áætlað að verðmæti félagsins eftir þrjú ár verði 79 milljarðar króna . Arnar Már Magnússon , forstjóri Play . Hröfnunum þykir gaman að háleitum markmiðum en senn gæti plássið í háloftunum minnkað gangi áform um stofnun flugfélagsins Play eftir . Samkvæmt kynningum til væntanlegra fjárfesta sem Arnar Már Magnússon , forstjóri Play , leitar eftir er áætlað að verðmæti félagsins eftir þrjú ár verði 79 milljarðar króna . Upphæðin minnti hrafnana á að fyrir rétt rúmu ári mátti lesa í Financial Times að Skúli Mogensen , þá forstjóri og eigandi Wow air , taldi flugfélagið að minnsta kosti 44 milljarða króna virði og skrá ætti það á hlutabréfamarkað innnan fárra ára . Þegar tilkynnt var um kaup Icelandair á Wow í byrjun nóvember 2018 var kaupverðið komið niður í að hámarki fjóra milljarða . Það sem gerðist í kjölfarið þarf ekki að rekja í smáatriðum fyrir lesendum . Huginn og Muninn er skoðanadálkur sem birtist í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .